Jalak surèn biasané golèk pakan ing sawah, padhang suket, lan wewengkon kang kabuka kanggo golèk wiji, woh-wohan, srangga, endhog srangga, srangga cilik-cilik, kupu-kupu, cacing lemah, [16] lan moluska kang biasane dijupuk saka lemah. Nalika golek pakan, jalak surèn biasané mudhun menyang lemah lan nyedhaki sumber banyu ing panggonan kang ora jero.​ Kaya jinis jalak kang liya, jalak surèn sering nyongkel utawa mbuka lemah, nusuk-nusuk migunakaké cucuké kanggo ngetokaké panganan kang ana ing sangisoré lemah.[17] Saliyané iku, jalak surèn uga biasa mudhun menyang panggonan banyu kang ora jero kanggo golék pakan. Jalak surèn duwé otot protaktor kang kuwat saengga bisa mbongkah bagéyan ngisoré suket lan matané uga duwé posisi kang pas saéngga jalak iki duwé pandeleng binokular kanggo ndheleng celah ing antarané cucuké.[18][19] Nalika arep turu, manuk jalak surèn sering ngetokaké swara seru. Pakulinan urip kaya iki sering ditemoni ing klompok cilik lan kadhangkala pasang-pasangan; jalak surèn biasa turu wengi ing klompok gedhé kang saling njaga karo jalak surèn liyané.[15]